钦定古今图书集成/明伦汇编/官常典/第128卷 > 《赠四十八代南京国子监说书颜太初为太傅制》同前
## 钦定古今图书集成/明伦汇编/官常典/第128卷 > 《赠四十八代南京国子监说书颜太初为太傅制》同前

朕思凫绎之贤，其流光遗书俱存，而其人不及也。虽
后世无闻，犹当有以褒崇之，矧其孙与吾机政，而宠
绥之数，逾于常典者哉？具官某，道德文章，著于当代；
发明古学，独得孟轲之传；疏辟化源，聿兴鲁国之绪。
家承厥范，再世似之。皆因特起之招，继彼非常之用。
虽其躬可贵，宁须人爵之荣。然以泽上覃，难废邦彝
“之旧。宜颁宫保之命，往赫冢嗣之光。庶尔名扬，令吾
厚俗。”